open-index/open-wikipedia-markdown huggingface dataset:
Jozef Novák (kňaz)

thumb|Hrob Jozefa Nováka v Čajkove
**Jozef Novák** (* 19. január 1879, Skalica – † 4. august 1917, Čajkov) bol slovenský národný buditeľ a katolícky kňaz.

## Životopis
Za kňaza bol vysvätený v roku 1904 v Ostrihome. Pôsobil ako kaplán v Érsekvadkerte, Skalici, Podolí a Trstíne. Neskôr sa stal farárom v Šamoríne. Zaujímal sa o slovenskú kultúru, reč, folklór. V Skalici sa podieľal na tvorbe a propagácii slovenských "Katolíckych novín" vo funkcii tajomníka. 

V období maďarizácie jeho národnobuditeľské snahy vyvolali nevôľu vo vyšších cirkevných kruhoch lojálnych Rakúsko-Uhorskej monarchii. Zo Skalice bol preložený do Nádaša (Trstína), neskôr do Šamorína. Tu u neho prepukla tuberkulóza, a tak bol dočasne penzionovaný. 

V septembri 1912 ho preložili na faru do obce Čajkov v Levickom okrese. Naďalej propagoval slovenskú tlač a neprestával bojovať proti maďarizačným snahám v školstve, cirkvi a vo verejnom živote. Pochovaný je na cintoríne v Čajkove. 

Dňa 27. septembra 1936 sa v Čajkove konal druhý, pompézny pohreb Jozefa Nováka, ako národného buditeľa. Pri tej príležitosti mu bola na tamojšej fare odhalená pamätná tabuľa.

## Externé odkazy
* Článok o Jozefovi Novákovi na Čajkovskej web stránke 
* Záznam o narodení a krste v matrike záznam číslo 10 - farnosť Skalica

Kategória:Narodenia v 1879
Kategória:Úmrtia v 1917
Kategória:Slovenskí rímskokatolícki kňazi
Kategória:Slovenskí národní buditelia
Kategória:Osobnosti zo Skalice
Srdce (farba)

**Srdcia** sú jednou zo štyroch farieb francúzskych kariet.

V bridži sú srdcia počas licitácie druhou najvyššou farbou.

V mariáši, ak sú tromfy srdcia, sa zdvojnásobuje výplata za splnenie alebo nesplnenie záväzku, v licitovanom mariáši majú srdcia prednosť pred ostatnými farbami.

Nemecké karty: **srdcia** alebo **červeň** (angl. *hearts*) () .

## Kódy symbolu
**[[Unicode]]** — U+2661 a U+2665: 
:♡ ♥

**[[HTML]]** — *&amp;#9829;* a *&amp;hearts;*:
:♥

## Pozri aj
* Srdce (symbol)
* Srdcia - kartová hra

Kategória:Kartové hry
Tref

**Trefy** alebo **kríže** sú jednou zo štyroch farieb francúzskych kariet.

V bridži počas licitácie sú trefy hierarchicky najnižšou farbou. Ponuka akejkoľvek inej farby na tom istom stupni je vyššia.

Nemecké karty: acorns () . V nemeckých kartách **žaluď**.

## Kódy symbolu
**[[Unicode]]** — U+2663 a U+2667: 
:♣ ♧

**[[HTML]]** — *&amp;#9827;* a  *&amp;clubs;*:
:♣

Kategória:Kartové hry
Červeň

**Červeň** môže byť:

* farba v kartách, pozri srdce (farba)
* časť obce Breznička v okrese Poltár, pozri Červeň (Breznička)
* mesto v Bielorusku, pozri Červeň (Bielorusko)
* priezvisko, pozri Červeň (priezvisko)
Srdce

**Srdce** môže byť:
* orgán, pozri srdce (orgán)
* symbol, pozri srdce (symbol)
* farba v kartách, pozri srdce (farba)
* vnútorná pohyblivá časť zvona, pozri srdce (zvon)
* v strojárstve: skrátene unášacie srdce (upínacie srdce; pomôcka, ktorou sa prenáša pri sústruhovaní, brúsení alebo frézovaní otáčavý pohyb z vretena na daný predmet)
* britský film z roku 1999, pozri Srdce (film z roku 1999)
Makromolekulová chémia

**Makromolekulová chémia** je odvetvie chémie, ktoré sa zaoberá vlastnosťami, štruktúrou a prípravou makromolekulových látok.
Káro

**Káro** môže byť:
*farba v kartách, pozri káro (farba)
*v textilníctve: látka vzorkovaná viacfarebnými štvorcami, pozri káro (látka)
Káro (farba)

**Káro** () je jedna zo štyroch farieb francúzskych hracích kariet.

V bridži je kárová farba počas licitácie hierarchicky druhá najnižšia farba.

## Kódy symbolu
**[[Unicode]]** — U+2662 a U+2666: 
:♢ ♦

**[[HTML]]** — *&amp;#9830;* a *&amp;diams;*:
:♦


Obrázok:Schellen1.gif|*Guľa* je ekvivalentný symbol v nemeckých kartách.


Kategória:Kartové hry
Brixton Academy

thumb|Budova Brixton Academy 

**Brixton Academy**, súčasný oficiálny názov **Carling Academy Brixton**, je významná hudobná a koncertná sála nachádzajúca sa na rohu Brixton Road a Stockwell Road v londýnskej štvrti Brixton, v mestskom obvode Lambeth.

## História
Budova Brixton Academy bola postavená na mieste súkromného parku v roku 1929 pri celkovom rozpočte 250 000 libier ako najväčšie zo štyroch divadiel, ktoré niesli meno **„Astoria“**. Budovu otvoril 19. augusta 1929 poslanec Nigel Colman. 

Kino zavreli 29. júla 1972 a ešte na jeseň toho istého roku budovu otvorili ako „Sundown Centre“. Nová koncertná sála sa orientovala na rockovú hudbu, avšak nezaznamenala výraznejší úspech a o štyri mesiace na to opäť zatvorila svoje brány. 

V roku 1974 sa objavili snahy na zbúranie budovy a výstavbu predajne automobilov a benzínového čerpadla. Nakoniec však z plánov vzišlo. Budova stála ladom až do roku 1981, keď bola opäť otvorená ako koncertná sála, koncertom skupiny UB40. V roku 1982 bola kvôli dlhom opäť zatvorená, až kým ju roku 1983 neodkúpil Simon Parkes a nepremenoval na **Brixton Academy**. Počas 80. rokov sa stala dejiskom najrozličnejších koncertov, skúšali tu Eric Clapton, Dire Straits alebo skupina The Police; natáčali sa tu videoklipy skupín ako Wham! alebo Culture Club.

## Súčasnosť
V roku 1995, spoločnosť Break For The Border kúpila Brixton Academy. Budova prešla výraznou rekonštrukciou s celkovým rozpočtom pol milióna libier šterlingov. Počas opráv bola obnovená fasáda v štýle art deco, pribudli nové zariadenia ako pre divákov, tak i v zákulisí. Kapacita hľadiska bola zväčšená na niečo pod 5 000 divákov. Za posledné roky tu vystúpili hudobníci ako Dido, Franz Ferdinand, David Gray, Green Day,Good Charlotte, Kasabian, The Killers, Kraftwerk, The Libertines, Madonna, Massive Attack, Placebo, The Prodigy, Pendulum a ďalší.

V súčasnosti je budova vo vlastníctve Academy Music Group a po re-brandingu v lete roku 2004 bola premenovaná (podľa hlavného sponzora Academy Music Group – britského pivovaru Carling) na **Carling Academy Brixton**. I po rekonštrukcii si budova zachovala mnohé charakteristické črty, medzi inými aj zdobený portál. Naďalej ostáva populárnym miestom konania koncertov.

## Iné projekty

## Externé odkazy
* Brixton-Academy ; oficiálna stránka (po anglicky)
* Brixton-Academy: History of the Brixton Academy 
* Carling Academy Brixton 

Kategória:Stavby v Londýne
Kategória:Lambeth
Kategória:Koncertné budovy a siene
Kategória:Architektúra z 1929
Kategória:Art deco stavby
Pohyb Slnka

right|thumb|Vlastný pohyb hviezd spektrálnych tried B a A na oblohe za +/− 200 000 rokov.
Na obrázku vidíme vlastný pohyb mladých modrých hviezd na oblohe (zobrazené do 8 mag).
Na pohybe týchto hviezd sa vlastne odzrkadľuje pohyb nášho Slnka v galaxii. Vidíme, že za veľmi krátku dobu existencie týchto hviezd sa ich pohyb nestihol rozladiť.

**Pohyb Slnka** je relatívny pohyb Slnka vzhľadom na miestny štandard pokoja (LSR), prípadne na určitý súbor hviezd alebo objektov. Určuje sa z vlastných pohybov a radiálnych rýchlostí hviezd, ktoré tvoria daný súbor. Bod na oblohe, ku ktorému smeruje Slnko vzhľadom na daný súbor hviezd, je apex Slnka, protiľahlý bod na oblohe je antapex Slnka. Podľa zvoleného súboru hviezd, na ktorý sa pohyb Slnka vzťahuje, rozoznáva sa **štandardný pohyb Slnka** a **základný pohyb Slnka**.  

* Štandardný pohyb Slnka () je pohyb vzhľadom na súbor väčšiny hviezd z katalógov radiálnych rýchlostí a vlastných pohybov (hviezdy spektrálnych typov A až G vrátane trpaslíkov, obrov a nadobrov), Slnko má vzhľadom na tento súbor rýchlosť /s v smere štandardného apexu Slnka so súradnicami a = 270°, d = +30° (galaktické súradnice l = 56°, b = +23°), t. j. v smere súhvezdia Herkules.
* Základný pohyb Slnka () je pohyb vzhľadom na miestny štandard pokoja reprezentovaný pri konkrétnom výpočte pohybu Slnka najčastejšie sa vyskytujúcimi rýchlos­ťami hviezd z okolia Slnka (hviezdy spektrálnych typov  A, gK a dM); rýchlosť Slnka vzhľadom na LSR je /s v smere základného apexu Slnka so súradnicami a = 268°, d = +26° (galaktické súradnice l = 51°, b = 23°).

Vzhľadom na iné súbory hviezd je pohyb Slnka odlišný (asymetria hviezdnych pohybov), napr. vzhľadom na hviezdy RR Lyrae populácie II má Slnko rýchlosť /s v smere so súradnicami a = 306°, d = +47°, vzhľadom na guľové hviezdokopy má rýchlosť okolo /s v smere so súradnicami a = 315°, d = +46°, vzhľadom na blízke galaxie rýchlosť /s v smere a = 344°, d = +53°.


Súbor:Astro_4D_milkyway_stars_proper_radial_all_all_anim.gif|Celooblohová animácia pohybu hviezd na oblohe za −/+ 500 000 rokov. Hĺbka 3D priestoru je modifikovaná logaritmicky, t. j. hviezdy, ktoré sa nám javia na dvojnásobnú vzdialenosť, sú v skutočnosti vzdialené až 10-násobne.
Na prezeranie tejto animácie sú potrebné 3D okuliare s farebnými filtrami červená-zelená, príp. sa dá dosiahnuť uspokojivý výsledok aj červeno-modrými okuliarmi, pritom záleží aj na poradí farieb: červenú farbu treba mať pred ľavým okom, zelenú alebo modrú pred pravým.
Súbor:Astro_4D_milkyway_stars_proper_radial_all_apex_anim.gif|Animácie pohybu hviezd okolo apexu Slnka za nasledujúcich 500 000 rokov
Súbor:Astro_4D_milkyway_stars_proper_radial_all_antapex_anim.gif|Animácie pohybu hviezd okolo antapexu Slnka za posledných 500 000 rokov
Súbor:Astro_4D_milkyway_stars_proper_radial_all_mid_anim.gif|4D animácia pohybu hviezd na oblohe medzi apexom a antapexom za −/+ 300 000 rokov.



Kategória:Sférická astronómia
Kategória:Slnko
Harry Potter

**Harry Potter** môže byť:
* séria kníh, pozri Harry Potter (knihy)
** Harry Potter a Kameň mudrcov (kniha)
** Harry Potter a Tajomná komnata (kniha)
** Harry Potter a Väzeň z Azkabanu (kniha)
** Harry Potter a Ohnivá čaša (kniha)
** Harry Potter a Fénixov rád (kniha)
** Harry Potter a Polovičný princ (kniha)
** Harry Potter a Dary smrti (kniha)
** Harry Potter a Prekliate dieťa (kniha)
* séria filmov podľa týchto kníh, pozri Harry Potter (filmová séria)
**Harry Potter a Kameň mudrcov (film) (2001)
**Harry Potter a Tajomná komnata (film) (2002)
**Harry Potter a Väzeň z Azkabanu (film) (2004)
**Harry Potter a Ohnivá čaša (film) (2005)
**Harry Potter a Fénixov rád (film) (2007)
**Harry Potter a Polovičný princ (film) (2009)
**Harry Potter a Dary smrti (film) (2010)
**Harry Potter a Dary smrti 2 (film) (2011)
**Harry Potter a 20 rokov filmovej mágie: Návrat do Rokfortu (TV) (2022) 
* hlavná postava vyššie uvedenej série kníh a filmov, pozri Harry Potter (postava)

## Pozri aj
* Daniel Radcliffeherec, ktorý hral filmového Harryho Pottera
* Náboženské spory o knihách Harry Potterspory o knihe
Bayer

**Bayer** môže byť:
  
* Bavor po nemecky, pozri Bavori
* nemecká chemická a farmaceutická spoločnosť, pozri Bayer (podnik)
* priezvisko, napr.: 
** Ján Bayer, slovenský spisovateľ, filozof a pedagóg
** Johann Bayer, nemecký astronóm

## Pozri aj
* Bayer 04 Leverkusen (nemecký futbalový klub)
* Bayerovo označenie
Harry Potter a Kameň mudrcov

**Harry Potter a Kameň mudrcov** môže byť:
*kniha, pozri Harry Potter a Kameň mudrcov (kniha)
*film, pozri Harry Potter a Kameň mudrcov (film)
Bonner Durchmusterung

**Bonner Durchmusterung** (BD) je prehľadový katalóg hviezd, ktorý obsahuje polohy 458&nbsp;000 hviezd jasnejších než 10m, pre epochu 1875,0. Vypracoval ho F. W. A. Argelander pre severnú oblohu od -2° do +90° a doplnil E. Schönfeld pre južnú časť oblohy do -23° deklinácie, *[[Südliche Durchmusterung]]* (SD). Označenie hviezd obsahuje skratku katalógu, zónu podľa deklinácie a poradové číslo hviezd podľa rektascenzie od 0h do 24h, napr.: BD + 5°1230.

## Pozri aj
* Zoznam BD objektov

## Externé odkazy

* [ftp://cdsarc.u-strasbg.fr/pub/cats/I/122/ Katalóg online]

Kategória:Astronomické katalógy hviezd
Otvorenie (bridž)

**Otvorenie licitácie** alebo iba **otvorenie** je v bridži prvá hláška rôzna od pasu.

V každom licitačnom systéme je presne dohodnuté, čo v tomto systéme dané otvorenie znamená. Otvorenie môže byť prirodzené alebo umelé. 

## Prirodzené otvorenie
Prirodzené otvorenie je také, ktoré v licitovanej farbe sľubuje dĺžku a o ostatných farbách nič konkrétne nevypovedá. Farba by mala byť aspoň štvorlistá. Ak sa otvorí bez tromfa, otvárajúci by mal mať pravidelnú rozlohu a primeranú silu. Na 1BT aspoň 15 HCP a na 2BT aspoň 19 bodov a nemal by mať drahý 5 list.

## Umelé otvorenie
Umelé otvorenie je také, v ktorom otvárajúci nesľubuje aspoň štvorlist v licitovanej farbe alebo okrem licitovanej farby odovzdáva partnerovi informáciou aj o inej farbe alebo farbách. Napríklad 2 v systéme Precision síce sľubuje aspoň 5 listé trefy, ale zároveň sľubuje štvorlist v drahej farbe alebo, ak otvárajúci nemá drahú farbu, sľubuje aspoň šesťlist trefový.
Pokiaľ otvárajúci otvára 1BT a môže mať menej ako 15 HCP alebo môže mať drahý 5 list, pokladá sa za umelé otvorenie.

To isté otvorenie v rôznych systémoch môže mať rôzne významy, v jednom môže byť prirodzené a v inom umelé. Napríklad otvorenie 1:
* v systéme SAYC znamená aspoň trojlist trefový 12-21 HCP (partneri môžu byť dohodnutí na aspoň dvojliste trefovom) a partner ho môže spasovať.
* v systéme Precision znamená 16+ HCP alebo rozlohovo silný list na ľubovoľnej rozlohe a otvárajúci nemusí mať ani jeden tref. Partner ho nesmie spasovať.
* v systéme Poľský tref je otvorenie 1 trojznačné a partner ho nesmie spasovať:
:1. 12-14 bodov pravidelná rozloha
:2. 12-17 bodov na trefoch
:3. 18+ na ľubovoľnej rozlohe.

To isté otvorenie na treťom a štvrtom mieste môže mať iný význam, než na prvom a druhom mieste, niektoré systémy inak otvárajú podľa toho, či je linka v prvej alebo v druhej hre.

Vo väčšine systémov sa licitácia otvára s bodovo alebo rozlohovo nadpriemerným listom. Za bodovo nadpriemerný list možno pokladať list s 11 a viac HCP.

Pár ktorý otvorí licitáciu má drobnú výhodu (dá sa prirovnať k výhode podania), ako prvý si začal vymieňať informácie a súperi, ak chcú zasiahnuť do licitácie, musia ponúknuť vyšší záväzok. 

## Obmedzenia na otvorenia
Podľa pravidiel WBF na turnajoch nižšej kategórie sa nesmú používať tzv. hnedé konvencie. Medzi hnedé konvencie patria tiež niektoré druhy otvorení, napríklad otvorenie Wilkosz alebo otvorenie silným pasom. Podľa názorov mnohých bridžistov sú tieto obmedzenia brzdou rozvoja bridžu, je to akokeby v šachu bolo zakázané otvoriť napríklad ťahom d2-d4.

## Typológia otvorení
Otvorenia možno členiť podľa viacerýh hľadísk.
*prirodzenosť
**prirodzené
**umelé
*sila
**slabé - do 11 HCP
**stredne silné - od 11 HCP
**silné - od 16 HCP
**veľmi silné - od 20 HCP
*stupeň - podľa stupňa na ktorom sa otvára
V počiatkoch bridžu sa na druhom stupni otváralo so silnými listami. V súčasnosti sa vo väčšine systémov na druhom stupni s výnimkou 2 a 2BT otvára s bodovo slabými listami ale rozlohovo extrémnymi, aspoň 6 list, 2 päťlisty atp. Na treťom a vyššom stupni väčšina systémov otvára blokujúco, dlhý list v licitovanej farbe a málo HCP.

Kategória:Bridž
Harry Potter a Tajomná komnata (film)

***Harry Potter a Tajomná komnata*** je film nakrútený v roku 2002 režisérom Chris Columbus na motívy rovnomennej knihy. V hlavných úlohách hral Daniel Radcliffe ako Harry Potter, Rupert Grint ako Ron Weasley a Emma Watsonová ako Hermiona Grangerová.

## Dej

Harry Potter je znova na prázdninách u otravných príbuzných Dursleyovcov. Raz večer sa mu v izbe nečakane objaví domáci škriatok Dobby, ktorý mu povie, aby sa za žiadnu cenu nevracal do Rokfortu, lebo mu hrozí smrteľné nebezpečenstvo. Harry ho neposlúchne a nastúpi do druhého ročníka. Po príchode do Rokfortu sa na škole začnú diať čudné veci, niekto alebo niečo napáda študentov a premieňa ich na kameň. Nakoniec premenil na kameň aj Hermionu, pretože príde veci na koreň. Ale len dočasne. Obranu proti čiernej mágii tentoraz učí nemotorný a komický profesor Gilderoy Lockhart (Kenneth Branagh). Harry sa na konci školského roka s obludou stretne v podzemných kanáloch a tak isto sa stretne s lordom Voldemortom vo veku 16 rokov.

## Obsadenie
* Daniel Radcliffe - Harry Potter
* Emma Watson - Hermiona Grangerová
* Rupert Grint - Ron Weasley
* Tom Felton - Draco Malfoy
* Richard Harris - Albus Dumbledore
* Robbie Coltrane - Rubeus Hagrid
* Maggie Smith - profesorka Minerva McGonagallová
* Alan Rickman - Severus Snape
* Kenneth Branagh - Gilderoy Lockhart 
* Christian Coulson - Tom Marvolo Riddle (vzpomineka)
* Bonnie Wright - Ginny Weasleyová
* James Phelps - Fred Weasley
* Oliver Phelps - George Weasley
* Jason Isaacs - Lucius Malfoy
* Mark Williams - Arthur Weasley
* Julie Walters - Molly Weasleyová
* Chris Rankin - Percy Weasley
* Toby Jones - Dobby (dabing)
* Richard Griffiths - Vernon Durlsey
* Fiona Shaw - Petunia Dursleyová
* Harry Melling - Dudley Dursley
* Matthew Lewis - Neville Longbottom
* Devon Murray - Seamus Finnigan
* Alfred Enoch - Dean Thomas
* Jamie Waylett - Vincent Crabbe
* Josh Herdman - Gregory Goyle
* Edward Randell - Justin Finch-Fletchley
* Warwick Davis - profesor Filius Flitwick
* Miriam Margolyes - profesorka Pomona Sproutová
* Gemma Jones - Madam Pomfreyová
* David Bradley - Argus Filch
* Robert Hardy - minister mágie Kornelius Fudge
* Hugh Mitchell - Colin Creevey
* Sean Biggerstaff - Oliver Wood
* Julian Glover - Aragog (dabing)
* Shirley Henderson - Umrnčaná Myrta
* John Cleese - Sir Nicholas de Mimsy-Porpington/Takmer bezhlavý Nick

## Externé odkazy
* Česko-Slovenská filmová databáze 
* Internet Movie Database 

Kategória:Britské filmy
Kategória:Filmy USA
Kategória:Filmy z 2002
Kategória:Filmy podľa knihy
Kategória:Filmy podľa názvu
Kategória:Harry Potter
Artemis Fowl

**Artemis Fowl** môže byť:
*séria kníh, pozri Artemis Fowl (knihy)
*prvá kniha z tejto série, pozri Artemis Fowl (kniha)
*hlavná postava z tejto série, pozri Artemis Fowl II
*otec tejto hlavnej postavy, pozri Artemis Fowl I
*film z roku (?)2008, pozri Artemis Fowl (film)
Molárny objem

**Molárny objem** (staršie: **molový objem**, ešte staršie **mólový objem**) je veličina na meranie objemu používaná najmä v chémii. Udáva, aký objem zaujme presne stanovený počet častíc látky - jeden mól. Základnou SI jednotkou je m3.mol-1 (meter kubický na mól), ale používajú sa aj odvodené jednotky: dm3.mol-1 (decimeter kubický na mól), alebo l.mol-1 (liter na mól).

## Molárny objem ideálneho plynu
Pre ideálny plyn je štandardný molárny objem pri štandardných podmienkach (tlak 101 325 Pa a teplota 273.15 K). 0.022414 m3.mol-1 alebo 22.414 l.mol-1. Táto hodnota priamo súvisí s univerzálnou plynovou konštantou R podľa stavovej rovnice.

Kategória:Fyzikálne veličiny
Hiram Stevens Maxim

Sir **Hiram Stevens Maxim** (* 5. február 1840, Sangerville, Maine – † 24. november 1916, Londýn) vynálezca prvého prenosného guľometu (1881) a pasce na myši.

Narodil sa v Sangerville, štát Maine, v USA. V roku 1881 emigroval do Veľkej Británie, v roku 1899 získal britské občianstvo a v roku 1901 ho kráľovná Viktória povýšila do šľachtického stavu. Zomrel v Londýne. Príčinou emigrácie do Veľkej Británie boli okrem iného patentové spory s Edisonom o prvenstvo pri vynáleze elektrickej žiarovky (zväčša ich prehral).

Vytvoril 271 patentov v oblasti zbraní, elektrotechniky, motorových vozidiel a iných oblastí. Venoval sa aj konštrukcii lietadiel (neúspešne). 
Vymyslel okrem iného:
* mnoho patentov v oblasti výroby žiaroviek a žiarovkových vlákien
* elektromer
* guľomet a iné vynálezy v oblasti strelných zbraní
* najmenej jednu konštrukciu vzduchovky
* mentolový inhalátor pre liečbu astmy
* niekoľko patentov na výbušné a elektrické motory
* niekoľko patentov na motorové a elektrické vozidlá
* niekoľko rôznych konštrukcií pascí na myši, ktoré sa používajú dodnes

Vynálezcom bol aj brat Hudson Maxim (* 5. február 1853 – † 6. máj 1927), ktorý sa zaoberal hlavne chémiou a výbušninami a je spolutvorcom bezdýmneho strelného prachu. 

Syn Hiram Percy Maxim (* 2. september 1869 – † 17. február 1936), je spoluzakladateľom americkej rádioamatérskej ligy – American Radio Relay League (ARRL) a vynálezcom tlmiča hluku výstrelu, ktorý sa uplatnil po úprave v automobiloch ako tlmič výfuku.


Súbor:Maxim.gif|Návrh lietadla
Súbor:Maxim_Maschinengewehr_1910.jpg|Guľomet Maxim, ruský vzor 1910 na lafete Sokolova, so štítom a vodným chladením (II. svetová vojna)
Súbor:maximgun.jpg|Guľomet Maxim na lafete Dunonald
Súbor:Mausefalle_300px.jpg|Pasca na myši typu Maxim


## Iné projekty

Kategória:Vynálezcovia USA
Kategória:Britskí vynálezcovia
Kategória:Osobnosti zo štátu Maine
San Martín de los Andes

**San Martín de los Andes** je mesto v argentínskej provincii Neuquén. Je hlavným mestom departmentu Lácar. Rozprestiera sa na úpätí Ánd pri jazere Lácar, asi  od hranice s Čile a asi  od Buenos Aires. Pri sčítaní ľudu v roku 2010 malo mesto 27 956 obyvateľov. Mesto bolo založené v roku 1898. Mesto je vyhľadávané turistami počas všetkých ročných období. Je sídlom Národného parku Lanín v Patagónii. Mesto a jeho okolie ponúkajú množstvo možností pre rôzne letné a zimné športové aktivity.

## Referencie

## Iné projekty

## Externé odkazy
* Stránka mesta

Kategória:Mestá v provincii Neuquén
Frazeológia

**Frazeológia** môže byť:
*disciplína skúmajúca frazémy, pozri frazeológia (disciplína)
*súhrn všetkých frazém, pozri frazeológia (frazémy)
*v neterminologickom, voľnom filologickom vyjadrení: spôsob vyjadrovania sa nejakého jednotlivca (napr. Štúrova frazeológia, Dubčekova frazeológia) alebo spôsob vyjadrovania sa, ktorý je typický pre nejaký odbor (napr. ekonomická frazeológia, politologická frazeológia atď.)

Kategória:Frazeológia
Pražský krysařík

**Pražský krysařík** alebo **Pražský potkaniarik**, hovorovo **Ratlík**, (, ) je plemeno psa neuznané v FCI. Ide o starobylé plemeno pochádzajúce z Česka.

## Vzhľad a povaha
Pražský krysařík je čulý, psík veľmi malého vzrastu. Má kvadratickú, kompaktnú stavbu tela. Napriek drobnému vzrastu je pohyblivý a vytrvalý. Má hladkú krátku srsť, ktorá si nevyžaduje špeciálnu starostlivosť. Optimálna výška tohto plemena je 20 cm až 23 cm a hmotnosť približne 3,0 kg. 

Je zvedavý, k členom rodiny priateľský a prítulný, k cudzím skôr nedôverčivý. 

Pôvodne sa im kupírovali chvosty, dnes nosia chvosty vysoko.

## Pôvod
Početné historické pramene dokladajú jeho existenciu od stredoveku. Bol ozdobou kráľovských dvorov českých kniežat a kráľov a ako dar sa dostal aj na dvory iných európskych panovníkov. Z kráľovských dvorov sa potom dostal do domov mešťanov a medzi prostý ľud. Dlhodobý úpadok českého hospodárskeho, politického a spoločenského života spôsobil aj úpadok tohto výnimočného plemena. 
K jeho vzkrieseniu došlo v 19. storočí, čo dokumentujú kynologické časopisy z tých dôb. Po prvej svetovej vojne sa skupina nadšencov pre toto plemeno (MVDr. František Dvořáček, Emanuel Libý, Otakar Karlík, pplk. Theodor R. Rotter) snažila podchytiť a obnoviť chovateľskú základňu českých krysiarikov, zdokumentovať jeho historický vývin, zaistiť jeho chov a odlíšiť ho od nemeckého malého krátkosrstého pinča. Ich snahu prerušila druhá sv. vojna, po ktorej sa záujem spoločnosti o pražského krysiarika vytratil, okrem iného aj pre vzrastajúci chov iných malých plemien ako šicu, pekinský palácový psík či čivava. 
V nasledujúcich rokoch došlo k niekoľkým pokusom o obnovu tohto českého národného plemena. Podarilo sa to až v 80. rokoch 20. storočia, kedy bol oficiálne zriadený chov pražských krysaříkov. Vznikla kvalitná chovateľská základňa na ktorej sa podieľali nadšenci okolo Ing. Jana Findejsa v spolupráci s genetikmi Doc. Ing. Rudolfom Šilerom a Františkom Horákom. Pod ich odborným vedením došlo k ustáleniu znakov plemena okrem iného aj pomocou príbuzenskej plemenitby.

## Iné projekty

Kategória:Spoločenské psy
Kategória:Plemená psov z Česka
Krysařík
Kilogram na meter kubický

**Kilogram na meter kubický** je odvodená jednotka sústavy SI pre hustotu. 

Označuje sa symbolmi **kg.m<sup>-3</sup>** alebo **<math>\frac{kg}{m^3}</math>**. Hodnota vyjadruje, akú hmotnosť v kilogramoch má meter kubický objemu danej látky.
: *Príklad: Hustota [[voda|vody]] je približne 1.000 kg.m<sup>-3</sup> (presne pri 277 [[kelvin|K]]), čo znamená že 1 m<sup>3</sup> vody má hmotnosť 1 [[tona|tony]] = 1000 kg.*

Kategória:Jednotky hustoty
Kategória:Odvodené jednotky sústavy SI
Lanín

**Lanín** je v súčasnosti neaktívny stratovulkán, pokrytý trvalým ľadom, ležiaci na hraniciach Argentíny a Čile, asi 50&nbsp;km severne od mesta San Martín de los Andes. Názov pochádza z jazyka kmeňa Mapuče a znamená *„vyhasnutý“*. Leží v národnom parku ''Parque Nacional Lanín'' a je považovaná na základe jej podobnosti s horou Fudži ako najkrajší vrch Argentíny. Sopka je vzobrazená na vlajke a erbe provincie Neuquén.

## Geológia
Stavba vulkánu je tvorená prevažne bazaltami a trachytmi, jej vývoj sa datuje od neskorého pleistocénu až po holocén. Začiatkom 20. storočia bolo v oblasti Lanínu hlásené zemetrasenie s následnou vulkanickou aktivitou, no tieto správy sa neskôr ukázali ako zmätočné. Jediné dôkazy o erupciách sopky v historickej dobe sú lávové bloky uložené na severnom okraji, ktorých vek je odhadovaný na 2&nbsp;200&nbsp;rokov a postglaciálny tufový prstenec, nachádzajúci sa na juhozápadnom svahu sopky.

## Iné projekty
.

## Externé odkazy
* www.volcano.si.edu  - stratovulkán Lanín na Global Volcanism Program 

Kategória:Sopky Argentíny
Kategória:Sopky Čile
Kategória:Stratovulkány
Kategória:Vrchy v Argentíne
Kategória:Vrchy v Čile
Kategória:Vrchy v Andách
Kategória:Vyhasnuté sopky
Kategória:Trojtisícovky v Argentíne
Kategória:Trojtisícovky v Čile
Vlajka Luxemburska

thumb|Vlajka Luxemburska
thumb|Námorná a letecká vlajka Luxemburska

Luxembursko bolo väčšinu 19. storočia súčasťou Holandska. Nezávislosť získalo v roku 1890 a je posledným nezávislým vojvodstvom v Európe. Luxembursko nemalo vlajku až do roku 1830, keď sa vlastenci zasadzovali o zdôraznenie národných farieb. Vlajka bola definovaná v roku 1848 ako vodorovne 

červeno-bielo-modrá trojfarba, oficiálne však bola prijatá až v roku 1972. Trojfarebná vlajka je takmer identická s vlajkou Holandska, len je dlhšia a modrý pruh má svetlejší odtieň. Červená, biela a modrá farba boli odvodené z erbu veľkovojvodu, ktorý pochádza z 13. storočia.

## Civilná  Vlajka
Od roku 1972 sa vlajka veľkovojvodu používa ako civilná vlajka. Využíva sa najmä v námorníctve, na odlíšenie obchodných a iných lodí od vojenských. List sa skladá z modrých a bielych brvien, v stredovej časti je červený lev.

## Zdroj
Kniha: 

VŠETKY VLAJKY SVETA 

PRÍRUČKA DO KAŽDEJ RODINY

## Iné projekty

Luxembursko
Kategória:Luxembursko
Vlajka Lotyšska

thumb|Vlajka Lotyšska

Štátna vlajka Lotyšska je obdĺžnik tvorený dvoma pozdĺžnymi tmavohnedými  pruhmi, medzi ktorými je užší biely pruh (pomer pruhov 2:1:2).

## Symbolika farieb
Karmínovo tmavočervená farba sa niekedy vysvetľuje ako symbol pripravenosti Lotyšov brániť svoju slobodu do poslednej kvapky krvi. Biela reprezentuje pravdu, právo a česť. Iná interpretácia vychádza z legendy, ktorá hovorí, že istý lotyšský veliteľ bol zranený v boji, zavinuli ho do bielej plachty a jej konce nasiakli jeho krvou. Tmavočervená farba je vo svete nazývaná ako „lotyšská červeň“ a odlišuje lotyšskú vlajku od podobnej vlajky rakúskej. Biela a karmínová sa stali národnými farbami už v dobe, keď Lotyšsko s južným Estónskom tvorili dohromady jeden celok nazývaný Livónsko.

## História vlajky
Prvá zmienka o lotyšskej vlajke pochádza už z 13. storočia, kedy pod ňou bojovali lotyšské kmene proti estónskym protivníkom. Na základe historických prameňov bola súčasná podoba vlajky navrhnutá v roku 1917 lotyšským umelcom Ansisom Cirulisom. Za štátnu vlajku si ju Lotyši vybrali v júni 1921, počas pádu Sovietskeho zväzu bola vlajka znovu zavedená 27. februára 1990 .

## Galéria

Obrázok:Naval Ensign of Latvia.svg|Lotyšská námorná vlajka
Obrázok:Flag of the President of Latvia.svg|Lotyšská prezidentská vlajka
Obrázok:Flag of the Prime Minister of Latvia.svg|Vlajka ministerského predsedu Lotyšska
Obrázok:Flag of the Minister of Defence of Latvia.svg|Vlajka ministra obrany Lotyšska


## Referencie


## Iné projekty

## Zdroj
* Z anglického originálu *Ultimate Pocket Flags of the World*, *Dorling Kindersley Limited* *Londýn*, *1997* preložil *Martin Albrecht*, *2000*, *Ikar*, *Bratislava*, *ISBN 80-7118-767-4*

Lotyšsko
Kategória:Lotyšsko
Vlajka Litvy

thumb|Vlajka Litvy

**Vlajka [[Litva|Litvy]]** pozostáva z troch horizontálnych pruhov farieb:
* žltá (dozrievajúca pšenica, slnko)
* zelená (lesy a prinavrátená nádej, lúky)
* červená (vlastenectvo, lásku ku krajine a odvahu, krviprelievanie za slobodu)
: Spolu tieto farby symbolizujú nádej, odvahu a koniec strádania.

Pomer výšky a dĺžky je 1 : 2. Súčasná vlajka má pomer 3 : 5. Štátna zástava pochádza s čias samostatnosti v rokoch 1918 - 1940. Červená bola farba vlajok, ktoré sa používali v litovskom kniežatstve v stredoveku.

V minulosti mala Litovská vlajka viacero podôb. Iba na začiatku 19. storočia sa obnovili diskusie ako by mala vlajka naozaj vyzerať. Boli používané rôzne kombinácie dvoch alebo troch farieb prevládajúcich na národných krojoch (červená, žltá, zelená, biela). Súčasná podoba a farby boli vybrané špeciálnou komisiou zvolenou vtedajším najvyšším štátnym orgánom - Litovskou radou (predchodca dnešného parlamentu). Dňa 19. apríla 1918 Litovská rada potvrdila vzhľad navrhnutý komisiou. Po okupácii a anexii Litvy Sovietskym zväzom bolo používanie vlajky zakázané. Ako právoplatný štátny symbol bola vlajka legalizovaná opätovne 18. novembra 1988, respektíve 26. júna 1991. 

## Galéria

Obrázok:Flag of Lithuania 1918-1940.svg|Vlajka Litvy (1918 – 1940) 
Obrázok:Flag of Lithuanian SSR (1940-1953).svg|Vlajka Litovskej SSR (Litovská sovietska socialistická republika) (1940 – 1953)
Obrázok:Flag of Lithuanian SSR.svg|Vlajka Litovskej SSR (1953 – 1988)
Obrázok:Flag of Lithuania (1988–2004).svg|Vlajka Litvy (1988 – 2004), pomer strán 1:2 


## Iné projekty

## Zdroj
* Z anglického originálu *Ultimate Pocket Flags of the World*, *Dorling Kindersley Limited* *Londýn*, *1997* preložil *Martin Albrecht*, *2000*, *Ikar*, *Bratislava*, *ISBN 80-7118-767-4*

Litva
Kategória:Litva
Daniel Akaka

**Daniel Kahikina „Dan“ Akaka** () (* 11. september 1924, Honolulu, Havaj, USA – † 6. apríl 2018, tamtiež) bol senátor USA za štát Havaj. Bol členom Demokratickej strany a druhým senátorom ktorý bol rodený Havajčan, jediným s čínskym pôvodom (starý otec bol Číňan).

## Životopis
Narodil sa v Honolulu na Havaji. Počas II. svetovej vojny slúžil v US Army Corps of Engineers, vrátane služby v Španielsku a na Tiniane. Získal tituly Bachelor of Education (1952) a Master of Education (1966) na havajskej Univerzite.

Prvýkrát bol zvolený do snemovne reprezentantov v roku 1976 Ako reprezentant Havajských ostrovov za druhý kongresový okres (Second Congressional District). Vyhral s veľkým rozdielom sedem volieb za sebou.

V apríli 1990 ho nominoval guvernér John Waihee do amerického senátu ako náhradníka ta zosnulého senátora Sparka Matsunagu, prísahu zložil 16. mája 1990. V novembri toho istého roku bol v senátnych voľbách zvolený za senátora, a trvalo nahradil zosnulého Matsunagu do konca jeho volebného obdobia. V senátnych voľbách v roku 1994 bol znovuzvolený na plné funkčné obdobie (6 rokov), a s viac ako 70% znovu v roku 2000. 7. novembra 2006, Daniel Akaka porazil protikandidáta Thielena pomerom 61%:37%, takže zostával vo funkcii ďalších šesť rokov.

V roku 2006, Akaka zastával miesto v týchto senátnych výboroch:
* Armed Services,
* Energy and Natural Resources,
* Governmental Affairs (GAC), Homeland Security a Governmental Affairs Committee
* Veterans' Affairs,
* Indian Affairs.

Bol ženatý s Mary Mildred „Millie“ Chong; mali 5 detí (štyroch synov a dcéru), 14 vnúčat a 4 pravnúčatá.

## Externé odkazy
* Americký senát  – anglicky
* kampaň za znovuzvolenie 2006  -anglicky
* On the Issues - Havajský senátor - Daniel Akaka  – anglicky
* Project Vote Smart - Senátor Daniel Kahikina Akaka (HI) 

Kategória:Členovia Demokratickej strany USA
Kategória:Senátori USA
Kategória:Osobnosti USA čínskeho pôvodu
Kategória:Osobnosti USA havajského pôvodu
Kategória:Osobnosti z Honolulu
Death on the Road

***Death on the Road*** je šiesty LIVE album vydaný britskou heavy metalovou skupinou Iron Maiden, ktorý bol nahratý počas *Dance of Death World Tour '03 - '04*. Záznam koncertu bol tiež vydaný ako DVD s rovnomenným názvom Death on the Road. 

## Zoznam skladieb

## Single

* „The Trooper (live)“
**Bonus: „The Trooper“
Vydané: 15. august 2005

## Zostava
* Steve Harris - basová gitara, klávesy      
* Dave Murray - rytmická a sólová gitara
* Bruce Dickinson - spev 
* Nicko McBrain - bicie 
* Janick Gers - rytmická a sólová gitara
* Adrian Smith - rytmická a sólová gitara    

Kategória:Albumy Iron Maiden
Kategória:Koncertné albumy z 2005
Zapala (mesto)

**Zapala** je mesto v juhozápadnej Argentíne, ležiace na západe provincie Neuquén. Je hlavným mestom departmentu Zapala. Pri sčítaní ľudu v roku 2010 malo mesto 32 097 obyvateľov. Zapala je tak tretím najväčším mestom provincie. Mesto bolo založené v roku 1913. Je častou zastávkou turistov, ktorí smerujú do And a Čile. V blízkosti mesta sa nachádza tiež Národný park Laguna Blanca.

## Referencie

## Iné projekty

## Externé odkazy
* Stránka mesta 

Kategória:Mestá v provincii Neuquén
Družina

**Družina** môže byť:
*všeobecne:
**skupina ľudí, druhov združená nejakou spoločnou činnosťou, záujmami a podobne, pozri napr. zbojnícka družina, skautská družina, zdravotnícka družina
**suita, sprievod
*v histórii: pozri družina (história)
*skrátene školská družina (zariadenie pri základnej škole na poskytovanie starostlivosti deťom mimo času vyučovania)
*slovenská hudobná skupina: Družina (hudobná skupina)
Lácar (jazero)

**Lácar** (po španielsky: *Lago Lácar*) je jazero ľadovcového pôvodu v provincii Neuquén v  Argentíne. Je zovreté reťazcom Ánd, vo výške , leží približne na . Územie okolo jazera je väčšinou neobývané, okrem malého mesta San Martín de los Andes na jeho severovýchodnom pobreží.

Jazero má rozlohu  s priemernou hĺbkou , s maximom . Jeho povodie má plochu  . Ako jedno z mála argentínskych jazier odvádza svoje vody cez Čile do Tichého ocánu.

## Iné projekty

## Externé odkazy
* Databáza jazier sveta 

Kategória:Jazerá v Argentíne
Kniha (rozlišovacia stránka)

**Kniha** môže byť:
*spojené, spravidla popísané, listy s väzbou alebo prebalom, často obsahujúce slovesné dielo, pozri kniha
* jednotlivá ucelená veľká časť rozsiahleho slovesného diela (napr. Biblie), často rozdelená ďalej na kapitoly
*kniha papiera (miera množstva papiera rovnajúca sa 24 hárkom písacieho papiera alebo 25 hárkom tlačového papiera alebo 1/200 balu)
*orgán u prežúvavcov, súčasť tráviaceho traktu, pozri kniha (orgán)
*v bridži: 6 základných zdvihov z 13 možných, pozri pod bridžová terminológia#K
* priezvisko, pozri Kniha (priezvisko)
Zväzok preverovanej osoby

**Zväzok preverovanej osoby** alebo **spis preverovanej osoby** bol zavedený s cieľom sústreďovať písomnosti previerkového charakteru na osoby z hľadiska ich využiteľnosti alebo nebezpečnosti.

Kategória:Štátna bezpečnosť
Licitácia (bridž)

**Licitácia** alebo **dražba** v bridži je prvou časťou bridžovej partie. Obe linky v nej súťažia o to, kto bude zohrávať záväzok a aký záväzok to bude. Aby mohli partneri licitovať optimálne záväzky, musia mať dohodnutý nejaký licitačný systém.

Pokiaľ sa hrá robber bridž, hráč ktorý rozdal karty, je tým kto začína licitáciu. Rozdávajúci hráč sa nazýva *dealer*. 

Pokiaľ sa hrá porovnávací bridž, na krabici s kartami je označené, kto je dealerom a teda kto má právo a povinnosť začať licitovať.

Ak dealer nema list vhodný na otvorenie licituje *Pas* inak ponúkne záväzok, zodpovedajúci licitačnému systému silou a rozlohou. Po hláške dealera sa do licitácie postupne zapájajú hráči v smere hodinových ručičiek. Licitácia prebieha, dokiaľ trikrát po sebe neodznie hláška *Pas* s výnimkou prvého kola, kedy hráč na štvrtej pozícii ešte môže licitovať, hoci odzneli tri pasy.

V minulosti sa licitovalo vyslovením príslušnej hlášky. Licitácia však bola náročná na pamäť (teoreticky by mohlo počas licitácie odznieť niekoľko desiatok hlášok) a zároveň intonáciou a silou hlasu, či formuláciou hlášky si mohli partneri odovzdávať nelegálne informácie. Preto boli zavedené licitačné krabice. Dražba je tak prehľadnejšia a je minimalizovaná možnosť odovzdávania nelegálnych informácií.

Kategória:Bridž
Zväzok nepriateľskej osoby

**Zväzok nepriateľskej osoby** alebo **spis nepriateľskej osoby** bol vedený k sústreďovaniu písomností na osoby, ktoré svojím jednaním alebo politickými postojmi ohrozili, alebo by mohli ohroziť vnútorný poriadok a bezpečnosť štátu.

Kategória:Štátna bezpečnosť
Zväzok tajného spolupracovníka

**Zväzok tajného spolupracovníka** alebo **spis tajného spolupracovníka** v ŠtB môže byť:
* zväzok rezidenta
* zväzok informátora
* zväzok agenta alebo agentúrny zväzok
* zväzok konšpiračného bytu
* zväzok držiteľa prepožičaného bytu

Kategória:Štátna bezpečnosť
Vlajka Pobrežia Slonoviny

thumb|Vlajka Pobrežia Slonoviny

**Vlajka [[Pobrežie Slonoviny|Pobrežia Slonoviny]]** je tvorená tromi zvislými pruhmi, oranžovým, bielym a zeleným, ktorej farby odrážajú rôznosť geografického prostredia v krajine.

Oranžová predstavuje savany v severnej časti štátu, zelená pobrežné lesy na jeho juhu, biela pripomína jednotu medzi obidvomi časťami štátu. Iný výklad spojuje pruhy trikolóry zo symbolikou rozkvetu národa, nádeje ľudu a mieru aj čistoty alebo s troma slovami štátneho hesla. Farby sú rovnaké ako na vlajke Írska, iba ich poradie je obrátené.

Vlajka vznikla v roku 1959 podľa vzoru francúzskej trikolóry.

## Iné projekty

Pobrežie Slonoviny
Kategória:Pobrežie Slonoviny
Lácar (department)

**Lácar** je departmet v argentínskej provincii Neuquén.

## Mestá a obce
* Chimehuin
* Paso de Los Indios
* Puerto Hua Hum
* Quila Quina
* San Martín de los Andes
* Vega Maipu 
* Lolog
* Lago Hermoso
* Caleufu

Kategória:Departmenty v Argentíne
The X Factor (Iron Maiden)

***The X Factor*** je v poradí desiaty štúdiový album Anglickej heavy metalovej skupiny Iron Maiden na ktorom sa predstavuje nový spevák skupiny Blaze Bayley. Autorom coverov je Hugh Syme.

## Zoznam skladieb
# „Sign of the Cross“ (Harris) - 11:17 
# „Lord of the Flies“ (Gers, Harris) - 4:13
# „Man on the Edge“ (Bayley, Gers) - 5:03 
# „Fortunes of War“ (Harris) - 7:23
# „Look for the Truth“ (Bayley, Gers, Harris) - 5:10
# „The Aftermath“ (Harris, Bayley, Gers) - 6:20
# „Judgement of Heaven“ (Harris) - 5:12
# „Blood on the World's Hands“ (Harris) - 5:57
# „The Edge of Darkness“ (Harris, Bayley, Gers) - 6:39
# „2 A.M.“ (Bayley, Gers, Harris) - 5:37
# „The Unbeliever“ (Harris, Gers) - 8:10

## Single
* „Man on the Edge“
**bonus: „The Edge of Darkness“
vydané: 25. september 1995
* „Lord of the Flies“
**bonus: „My Generation“        
vydané: 2. február 1996

## Zostava
* Steve Harris - basová gitara      
* Dave Murray - rytmická a sólová gitara
* Blaze Bayley - spev 
* Nicko McBrain - bicie 
* Janick Gers - rytmická a sólová gitara

## Zaujímavosti
* Singel „Man on the Edge“ má ešte jeden alternatívny obal.

Kategória:Albumy Iron Maiden
Kategória:Hudobné albumy z 1995
Rodinia

**Rodinia** (z ruského: *родина* - vlasť) je jeden z prvých známych superkontinentov, ktorý obsahoval väčšinu vtedajšej pevniny Zeme. Paleomagnetické výskumy ukázali zemepisnú šírku jednotlivých formácií, ale nie ich zemepisnú dĺžku, ktorá bola zistená rôznymi inými spôsobmi. Kontinent vznikol kolíziou kontinentu Nena, Ur a Atlantika v rozmedzí pred asi 1,3 miliardou rokov až 800 miliónom rokov, najmä v neoproterozoiku. Začal sa formovať už počas grenvillského vrásnenia. Počas periódy kryogenium bola veľká časť kontinentu pokrytá ľadovcami. Čo platilo najmä pre vnútorné oblasti superkontinentu, kde sa prejavovalo sezónne kontinentálne podnebie. Kontinent sa začal rozpadávať pred asi 750 miliónmi rokov. Baltika a Amazonia sa oddelili od Laurentie pred asi 600 až 550 miliónmi rokov, čím vytvorili oceán Iapetus. V tomto období začal vznikať v riftovej zóne aj Paleopacifik. 8 kontinentov, na ktoré sa Rodinia rozpadla neskôr pri zrážke vytvorili ďalší superkontinent zvaný Pannotia.

Kategória:Kontinenty v minulosti Zeme
Lácar

**Lácar** môže byť:
*jazero v argentínskej provincií Neuquén, pozri Lácar (jazero)
*department v argentínskej provincií Neuquén, pozri Lácar (department)
Vlajka Jemenu

thumb|Vlajka Jemenu
**Vlajka [[Jemen]]u** – je v panarabských farbách podľa egyptského vzoru s tromi vodorovnými pruhmi – červeným, bielym a čiernym. Červená symbolizuje revolúciu, biela jej ideály a čistotu aj nádej v lepšiu budúcnosť, čierna temné dni obdobia, keď v Jemene vládol imám.

Vlajka bola prijatá 22. mája 1990, v deň kedy došlo k zjednoteniu Severného a Južného Jemenu. Do roku 1990 bol Jemen rozdelený a samozrejme existovali aj vlajky oboch štátov. Vlajka severnej – *Jemenskej arabskej republiky* vyzerala rovnako ako súčasná vlajka, len s tým rozdielom, že v bielom pruhu uprostred bola zelená päťramenná hviezda. Vlajka južnej – *Jemenskej ľudovo-demokratickej republiky* mala poradie a farby vodorovných pruhov rovnaké. Od žrďovej časti však do štvrtiny vlajky zasahoval modrý klin, ktorý mal uprostred červenú päťramennú hviezdu otočenú o 90° v smere hodinových ručičiek.

## Galéria

Obrázok:Flag of the Mutawakkilite Kingdom of Yemen.svg|Vlajka Jemenského kráľovstva (1927 – 1962)
Obrázok:Flag of the Yemen Arab Republic.svg|Vlajka Jemenskej arabskej republiky (1962 – 1990) 
Obrázok:Flag of South Yemen.svg|Vlajka Jemenskej ľudovo-demokratickej republiky (1945 – 1990)


## Iné projekty

Jemen
Kategória:Jemen
The Colour and the Shape

**The Colour and the Shape** je druhý album americkej skupiny Foo Fighters. 
Vyšiel 20. mája 1997, vydalo ho vydavateľstvo Roswell/Capitol records. Na albume prvýkrát spolupracovali všetci štyria členovia skupiny, hoci väčšinu bicích nahrával Grohl. Bubeník William Goldsmith pred vydaním albumu odišiel, nespokojný s tým, že sa jeho nahrávky sotva objavili na albume a nahradil ho Taylor Hawkins (predtým hrával s Alanis Morissettovou), krátko na to odišiel aj gitarista Pat Smear.
Tento album je fanúšikmi považovaný za najlepší album Foo Fighters vôbec. Album obsahuje silný rev speváka a napriek snahe odlíšiť sa nie je radikálnou zmenou od štýlu grunge.
Album dosiahol 3. miesto v Veľkej Británíi a 10. miesto v USA. Bolo predaných vyše 2 milióny albumov vo svete.

Producentom albumu bol Gil Norton. Oficiálne single sú: „Monkey Wrench“, „Everlong“, „My Hero“ a „Walking After You“.

10. júla 2007 sa pri príležitosti 10 výročia albumu rozhodla skupina opäť vydať špeciálnu edíciu albumu, ktorá obsahovala bonusové CD so 6 pesničkami.

## Zoznam pesničiek
# „Doll“ – 1:23
# „Monkey Wrench“ – 3:51
# „Hey, Johnny Park!“ – 4:08
# „My Poor Brain“ – 3:33
# „Wind Up“ – 2:32
# „Up in Arms“ – 2:15
# „My Hero“ – 4:20
# „See You“ – 2:26
# „Enough Space“ – 2:37
# „February Stars“ – 4:49
# „Everlong“ – 4:10
# „Walking After You“ – 5:03
# „New Way Home“ – 5:40

### ''10th Anniversary Edition'' - Bonusový disk
# „Requiem“ (Killing Joke cover) – 3:33
# „Drive Me Wild“ (Vanity 6 cover) – 3:25
# „Down in the Park“ (Gary Numan cover) – 4:07
# „Baker Street“ (Gerry Rafferty cover) – 5:39
# „Dear Lover“ – 4:32
# „The Colour and the Shape“ – 3:22

## Tvorcovia
Foo Fighters:
* Dave Grohl – spev, gitara, bicie
* Pat Smear – gitara, podporný spev
* Nate Mendel – basová gitara, podporný spev
* William Goldsmith – bicie (v piesňach Doll a Up in Arms a v refréne piesne My Poor Brain).
Ostatní:
* Gil Norton - producent albumu
* Bradley Cook, Geoff Turner – technici
* Jeffery Fey, George Mimnaugh - dizajn
* Chris Sheldon – mixing
* Bob Ludwig – mastering

## Single
* „Monkey Wrench“
* „Everlong“
* „My Hero“
* „Walking After You“ (nanovo nahratá verzia z roku 1998, na ktorej sa podieľali Grohl, Mendel, Hawkins a nový gitarista Franz Stahl).

„Hey, Johnny Park“ mal byť pôvodne štvrtý singel, no nakoniec sa ním stala pieseň „Walking After You“, ktorá sa objavila na hudbe k filmu X-Files.

## Pozície v rebríčkoch
**Album vo svete:**

## Referencie

## Externé odkazy
* Recenzia ''Foo Fighters - The Colour and the Shape (10th Anniversary Edition)'' na musiczone.cz 
* Hudobná ukážka skladby „February Stars“ 

Kategória:Albumy Foo Fighters
Kategória:Hudobné albumy z 1997
Puerto Madryn

**Puerto Madryn** () je mesto v argentínskej provincii Chubut a hlavné mesto departmentu Biedma. Leží na pobreží Atlantického oceánu. Pri sčítaní ľudu v roku 2010 malo mesto 81 315 obyvateľov. Bolo založené 28. júla 1865 waleskými osadníkmi.

Mesto je významným turistickým centrom, ktoré turisti navštevujú v súvislosti s polostrovom Valdés. Polostrov Valdés je zapísaný v zozname Svetového dedičstva UNESCO.

## Referencie

## Iné projekty

## Externé odkazy
* Stránka mesta

Kategória:Mestá v provincii Chubut
Kategória:Prístavné mestá v Argentíne
Dara

**Dara** môže byť:

* zaniknutá obec v okrese Snina, pozri Dara (obec)
* archeologická lokalita v strednom Egypte, pozri Dara (Egypt)
* vrch v rumunskom pohorí Munții Făgăraș, pozri Dara (Rumunsko)
* ľavostranný prítok Cirochy, pozri Dara (potok)
* tvar ženského mena Darina
Luhy

**Luhy** môže(u) byť:

*biotopy lužných lesov, pozri Lužný les
*potok v okrese Snina, pozri Luhy (potok)
*sídlisko v Partizánskom, pozri Luhy (Partizánske)

## Pozri aj
*Dunajské luhy
Ústredňa štátnej bezpečnosti

**Ústredňa štátnej bezpečnosti** (skr. ÚŠB) bol najvyšší policajný úrad počas vojnovej Slovenskej republiky, ktorý mal za úlohu vykonávať spravodajskú službu. Založená bola 1. januára 1940 a existovala až do pádu štátu na jar 1945. Mala svoj vlastný zoznam a evidenciu konfidentov, spolupracovala pritom s organizáciami HSĽS ako bola Hlinkova garda a Hlinkova mládež aj stranou karpatských Nemcov Deutsche Partei.

Vznikla zlúčením 4. oddelenia Ministerstva vnútra a spravodajského oddelenia Policajného riaditeľstva v Bratislave ako odbor Prezídia Ministerstva vnútra Slovenskej republiky. Zriadená bola v dôsledku absencie jednotnej organizácie spravodajskej služby, čo slovenským orgánom vytýkali aj kompetentné miesta z Nemecka. Prvým vedúcim Ústredne štátnej bezpečnosti sa stal Jozef Mišík. Spravodajskej službe boli podriadené všetky mocensko-represívneho aparátu štátu: polícia, žandárstvo, župné a okresné úrady aj notári. Ústredňa štátnej bezpečnosti spolupracovala s nemeckým Gestapom. Po vypuknutí SNP sa ÚŠB podieľala na odsune asi 3595 osôb do nacistických koncentračných táborov.  

Niektorí pracovníci úradu spolupracovali s protifašistickým odbojom.

## Referencie


## Externé odkazy
*Vyhláška ministra o vnútra o zriadení ÚŠB

Kategória:Slovenská republika 1939 – 1945
Kategória:Organizácie založené v 1940
Kategória:Slovenské spravodajské služby
Ekologické poľnohospodárstvo

thumb
**Ekologické poľnohospodárstvo** je poľnohospodárstvo, ktoré vychádza z princípov návratu tradičného spôsobu obrábania pôdy a poľnohospodárskej výroby založených na vylúčení škodlivých vstupov chemického priemyslu, ako sú umelé hnojivá, pesticídy, herbicídy, fungicídy a iné. Uprednostňujú sa osvedčené postupy striedania plodín na poli ako prirodzená ochrana plodín proti škodcom a chorobám, úrodnosť pôdy sa obnovuje používaním organických hnojív z chovu hospodárskych zvierat. Produkty takejto poľnohospodárskej výroby sa označujú známkou ekologický produkt.

Pre ekologické poľnohospodárstvo je prvoradá ekologická neškodnosť výroby, rešpektovanie prirodzenej biodiverzity krajiny, produkcia zdraviu neškodných potravín pre obyvateľstvo a krmovín pre hospodárske zvieratá.

## Iné projekty

## Externé odkazy
* www.ecotrend.sk - Slovenský zväz ekologického poľnohospodárstva

Kategória:Ekológia
Kategória:Poľnohospodárstvo
Družina (história)

**Družina** bol v stredoveku (u Germánov už od začiatku nášho letopočtu):
*u Slovanov: 
**určitý počet slobodných ľudí, ktorí vzali na seba povinnosť podporovať vo všetkom, najmä vo vojne, svojho náčelníka, ktorý ich sám vydržiaval
**v Rusku aj: artel (v zmysle výrobná obec; napr. rybári, murári konajúci spoločne svoju živnosť)
**zádruha (širšia rodina založená na majetku u Slovanov, najmä u južných Slovanov)
*v strednej Európe v neskoršom stredoveku aj: súbor druhov (=družinníkov, ministeriálov), teda nižších služobných šlachticov, ktorí boli v službe a ochrane vyššieho šľachtica
*u Germánov (po nem. Gefolgschaft): zvláštny zbor bojových mladíkov, ktorí sa svojmu vodcovi (najprv. „dux“, neskôr kráľ) zaviazali prísahou , zúčastňovali sa s ním na bojoch a v čase mieru tvorili jeho čestný sprievod

Najznámejšia forma družiny bola panovnícka družina. 

Kategória:História